སུང་རྒྱལ་རབས་བྱང་མསམི་ཉག་འགོག་ཆེད།ཙོང་ཁའི་རྒྱལ་པོ་ལ་རྒྱུ་ནོར་འབོར་ཆེན་དང་།བྱ་དགའ་མིང་བཏགས་སོགས་ཐེངས་དུ་མར་བྱིན་ཏེ་འབྲེལ་བ་བཟང་པོ་བཙུགས་པར།སུང་གི་ལོ་རྒྱུས་ལས་བཤད།སུང་གི་ལོ་རྒྱུས་ནང་ཙོང་ཁའི་རྒྱལ་པོའི་ལོ་རྒྱུས་བཤད་པའི་ལེའུ་ཞིག་ཡོད་པ་ལ།ཁོམ་ལོང་བྱུང་ཚེ་ཞིབ་འཇུག་བྱ་རྩིས་ཡིན།སུང་གིས་ཙོང་ཁའི་རྒྱལ་པོ་ལ་རྒྱལ་སྲས་ཟེར་ཞིང་།འབངས་མི་རྣམས་ལ་བོདཟེར་ལ།སུང་གི་འབངས་མི་རྒྱ་རིགས་ཡོངས་ཀྱིས་སྤྱངཟེར།ཙོང་ཁའི་རྒྱལ་པོས་ལོ་བརྒྱ་ཡར་མར་ལ་དབང་བསྒྱུར་བར་བཤད།སྐབས་འགར་མི་ཉག་མ་གཏོགས་པའི་མདོ་ཁམས་ཡོངས་ལ་དབང་བསྒྱུར་བ་དང་།སྐབས་འགར་ཙོང་ཁ་ཡུལ་ཆེན་བཅོ་བརྒྱད་ཙམ་ལ་དབང་བསྒྱུར།ཁོའི་མངའ་འབངས་ཀྱི་མི་ནི་གཙོ་བོ་བོད་མི་ཡིན་ལ།རྒྱ་དང་སོག་པོའང་མི་ཉུང་བར་བཤད།ཁོ་དར་བའི་སྐབས་སུ་འབངས་མི་ཁྱིམ་ཁྲི་བརྒྱ་སྟེ་འབུམ་བཅུ་ལྷག་ཡོད་པར་བཤད།གང་ལྟར་རྒྱ་བོད་སོ་མཚམས་སྲུང་བའི་ཁམས་རྒྱལ་སྟོངས་ལྡན་ཞིག་ཡིན་པར་མངོན་ནོ།།ཙོང་ཁའི་རྒྱལ་པོའི་སྐབས་སོ།།